Publication: Magyar Közlöny
Issue: MK-2005-90 (Year: 2005, Number: 90)
Era: 2004-2010
Section: 1. számú melléklet az 54/2005. (VI. 30.) GKM rendelethez
Paragraph Index: 294

(2) Az SzMGSz 2. számú mellékletének 2.11. Függeléke helyébe a következõ rendelkezés lép: „2.11 Függelék Elõírások a tartálykocsik gyárt ására, vizsgálatára és használatára 1. Valamennyi veszélyességi osztályra érvényes elõírások 1.1 Rendeltetés, érvényességi terület, fogalmak 1.1.1 Ezek az elõírások a folyékony, a gáznemû és ömlesztett (porszerû és szemcsés) anyagok fuvarozására használt tartálykocsik, battériás kocsik és leszerelhetõ tartányos kocsik anyagára, gyártására, vizsgálatára és üzemeltetésére vonatkozó követelményeket határozzák meg. 1.1.2 Az 1. rész azokat az általános elõírásokat tartalmazza, amelyek az összes osztályba tartozó anyagok fuvarozásához szánt tartálykocsikra érvényesek. A 2–9. rész azokat a különleges elõírásokat tartalmazza, amelyek az 1. rész elõírásaihoz képest kiegészítések vagy eltérések az egyes veszélyességi osztályok esetében. 1.1.3 Jelen elõírásokban a következõ meghatározásokat használjuk: 1.1.3.1 Tartálykocsi: hordozófelületbõl és tartányból álló vasúti kocsi. 1.1.3.2 Battériás kocsi: palackokkal, nagypalackokkal vagy gázhordókkal ellátott vasúti kocsi, amely tartányok gyûjtõcsõvel vannak összekötve, és tartósan a hordozófelülethez vannak rögzítve. 1.1.3.3 Leszerelhetõ tartányos kocsi: a vasúti põrekocsin történõ rögzítéshez különleges szerkezetekkel ellátott, leszerelhetõ tartánnyal ellátott kocsi. A tartány a kocsiról csak üres állapotban, e szerkezetek kioldása után vehetõ le. 1.1.3.4 Põrekocsi: alvázból, futómûbõl, ütközõ-vonószerkezetekbõl, fékszerkezetbõl, a tartányt az alvázhoz rögzítõ szerkezetekbõl álló kocsi. A põrekocsi fel lehet szerelve ideiglenes emelvénnyel. Az egyes veszélyességi osztályok anyagainak szállításához alváz nélküli tartálykocsi is használható . 1.1.3.5 Tartány: edényzet, amely tartánypalástból és tartányfenékbõl áll és nyílásokkal van ellátva a szerelvényekhez és a vizsgálat számára. A tartány rendelkezhet belsõ kamrákkal, a tartány belsejében vagy külsején elhelyezett erõsítõ elemekkel. Egy põrekocsin egy vagy több tartány is elhelyezhetõ. 1.1.3.6 A tartány szerelvényei: a töltõ- és ürítõberendezés; a biztonsági szerkezetek: vészlefúvó szerkezet, biztonsági szelep, szellõzõszelep (vagy szellõztetõ-szerkezet); kezelõ berendezés, a tartány megtekintésére, valamint a fûtõ- és hõszigetelõ berendezések, a mérõeszközök. A tartány fel lehet szerelve kényszermûködtetésû szellõztetõ szeleppel, amely csak a tartány megtöltése és ürítése során mûködik. 1.1.3.7 Folyékony anyagok: anyagok, amelyek normál hõmérsékleten (+20 °C) és atmoszférikus nyomáson folyékonyak. Folyékony anyagoknak számítanak azok a normál hõmérsékleten szilárd anyagok is, amelyeket olvasztott állapotban magas hõmérsékleten fuvaroznak. 1.1.3.8 Veszélyes reakciók: vegyi reakciók, amelyek következtében az alábbi anyagok keletkeznek, illetve változások történnek – éghetõ és mérgezõ anyagok; – maró anyagok; – bomlásra hajlamos anyagok; – a hõmérséklet veszélyes emelkedése; – a nyomás veszélyes emelkedése. 1.1.3.9 Üzemi nyomás: (túlnyomás) a következõ három érték közül a legnagyobb:

Source: https://magyarkozlony.hu/hivatalos-lapok/0ccf1cfb9ab301bf21a599207ab935043a52cca3/dokumentumok/6edda713402849b4608b6af53faf455274310427/letoltes